Pubi

Pubi eli pub (lyhenne englannin kielen sanoista public house) on englantilainen ravintola, joka tarjoaa ruokaa ja juomaa. Pubit eroavat baareista ja ravintoloista siten, että ne toimivat sosiaalisen ja yhteisöllisen elämän keskuksina kaupungeissa ja kylissä.   

 Historia 
pienoiskuva|The Eagle Pub Cambridgessa. 
Public house viittaa avoimeen taloon. Englantilainen tapaoikeus huolehti matkailijoiden oikeuksista ja hyvinvoinnista. Majatalojen ja tavernojen tuli olla avoimia kaikille matkailijoille. Pubit tarjosivat matkailijoille maksua vastaan ruokaa, juomaa ja majapaikan. 

Pubien historia juontaa Rooman valtakunnan aikaiseen Britanniaan. Roomalaiset rantautuivat Britanniaan vuonna 43. Roomalaiset perustivat tabernae-viinikauppoja. Viinikauppoja perustettiin teiden varsille, jotta legioonan sotilaat saivat sammutettua janon. Tabarneat tarjosivat pian alejuomia paikallisille, joka oli paikallinen juoma. Tabarnaet loivat tavernakulttuurin Englantiin.

Tavernat ja alehuoneet selvisivät Rooman valtakunnan romahduksesta sekä anglosaksien, juuttien ja viikinkien tunkeutumisesta Britteinsaarille. Tavernat ja alehuoneet mukautuivat olosuhteiden mukana. Tavernat ja alehuoneet tarjosivat ruokaa ja juomaa. Majatalot tarjosivat majoitusta. 

Eräs pubi toimi armeijan rekrytointikeskuksena Nottinghamissa, kun kuningas Rikhard Leijonamieli keräsi joukkoja ristiretkeä varten. 

Tudorien ajan Englannissa tietyt majatalot määrättiin kuninkaallisella asetuksella ylläpitämään hevostalleja matkailijoita varten. Jotkut majatalojen pitäjät toimivat postimestareina.

Vuonna 1577 Englannissa ja Walesissa oli 17000 alehuonetta, 2000 majataloa ja 400 tavernaa, eli yksi pubi 200 asukasta kohden.

Postilaitoksen kehittyminen johti siihen, että pubeja perustettiin postireittien varrelle. Pubit tarjosivat ruokaa, juomaa, majoituksen ja hevostallit. Postivaunujen kuljettajat saivat mahdollisuuden vaihtaa väsyneet hevoset virkeisin hevosiin.

1800-luvulla pubit jakaantuivat eri sosiaalisten luokkien mukaan. Pubit olivat sosiaalisesti ylivertaisia verrattuna alehuoneisiin, oluthuoneisiin ja ginibaareihin. 

1800-luvulla Arms-sana viittasi siihen, että pubi oli tietyn aatelissuvun suojeluksessa. Jotkut heraldiset merkit viittasivat siihen, että pubi sijaitsi tietyn suvun mailla. 

Ensimmäisen maailmansodan ja toisen maailmansodan välisenä aikana rakennettiin roadhouse-pubeja valtateiden varrelle, koska autoilu yleistyi. Hatfieldissä sijaitseva The Comet edusti art deco -arkkitehtuuria. Roadhouse-pubin aikakausi jäi lyhyeksi, mutta sinä aikana rakennettiin arkkitehtuurisesti suuria ja näyttäviä rakennuksia. Roadhousen aikakausi päättyi toisen maailmansodan jälkeen, koska Britannian talous ajautui säästökuurille ja moottoritiet syrjäyttivät valtatiet suosiossaan. 

 Nykyaika 
pienoiskuva|The Hand & Flowers -gastropubi. 
Vuonna 2000 Britanniassa oli lähes 61 000 pubia. Vuonna 2024 pubeja oli 45 000. Pubien määrä on laskusuunnassa Englannissa ja Walesissa pubien määrä on laskenut alle 39 000. Vuonna 2024 pubeja suljettiin nousevien kustannusten ja kuluttajien heikentyneen kulutusluottamuksen takia.

On erilaisia pubityyppejä. Gastropubit tarjoavat kokeilullisia ruokia ja laadukkaita juomia. Gastropubit ovat hintaluokan yläpäässä. Mikropubit ovat gastopubien vastakohtia. Mikropubit ovat pieniä, askeettisia ja kevyesti varusteltuja. Eikä mikropubissa ole välttämättä edes baaritiskiä. Maalaispubit voivat olla premium-tason ravintoloita. Teemapubit ovat luotu tietyn aktiviteetin tai maan ympärille. Esimerkiksi irlantilaisaiheen ja irlantilaisten olutmerkkien ympärille luotu pubi on teemapubi. Uutena trendinä ovat julkkispubit, eli julkisuuden henkilöiden kuten Jeremy Clarksonin, James Mayn, James Bluntin, Ian McKellenin, Ed Sheeranin, Idris Elban, Guy Ritchien, Lucien Laviscountin ja Rick Astleyn omistamat pubit.
 Pubikulttuuri Suomessa 
pienoiskuva|Angleterre-pubi Helsingissä.
Suomen ensimmäinen pubi oli Helsingissä vuonna 1969 perustettu Richard’s Pub, joka toimi vuoteen 1992 asti. Richard’s Pub toimi Rikhardinkatu 4:n ja Korkeavuorenkatu 41:n kulmassa. Pubin perusti Hotelli Tornin operaattori. Pubin suurimpia omistajia olivat Jorma Soiro, Oy E. Ahlström & Co Ab ja Liikemieshotelli Oy. 

Suomen vanhin yhä toiminnassa oleva englantilaistyylinen pubi on vuonna 1969 Tampereella perustettu Salhojankadun Pub.Ylinen, Pasi: Suomen vanhin brittiläinen pub juhlii Tammelassa  Viitattu 9.1.2011. William K on alun perin perustettu vuonna 1969 nimellä Annan Pub ja kunnostettu 1990-luvulla nykymuotoiseksi olutravintolaksi.Juomanlaskija 2/2006 Helsingin Museokadulla sijaitseva St. Urho’s Pub on perustettu vuonna 1973 ja Fredrikinkadulla sijaitseva Angleterre on perustettu vuonna 1976.

 Katso myös 

 Brittiläinen keittiö
 Englantilainen keittiö

Lähteet

Aiheesta muualla

Luokka:Juomakulttuuri
Luokka:Ravintolatalous
Luokka:Englantilainen keittiö